पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पुलिस महानिरीक्षक (मुख्यालय) सुनील माथुर 31 मई को रिटायर होने से पहले 24 पुलिसकर्मियों को विभिन्न जिलों से जोधपुर और जयपुर कमिश्नरेट सहित मनचाही जगहों पर लगा दिया। उन्होंने तबादलों के बजाय तरीका यह निकाला कि इन पुलिसकर्मियों के अटैचमेंट आदेश जारी किए।
गुपचुप हुए तबादलों के इस खेल को गंभीर मानते हुए डीजीपी हरिश्चंद्र मीना ने अटैचमेंट के ये सभी आदेश निरस्त कर दिए। एडीजी (मुख्यालय) जसवंत संपतराम का कहना है कि कुछ लोगों के अटैचमेंट आदेश जारी हुए थे, उन्हें कैंसिल कर दिया गया है। अब तबादलों से प्रतिबंध खुल गया है। ऐसे में आवेदन मिलने पर जरूरत के हिसाब से तबादले किए जाएंगे। पैसे लेकर अटैचमेंट के आदेश जारी करने संबंधी किसी प्रकार की शिकायत नहीं मिली है।
मैं रिटायर हो गया, अब कुछ नहीं बोलूंगा : माथुर
आईजी (मुख्यालय) पद से 31 मई को रिटायर होने वाले सुनील माथुर का कहना है कि उन्होंने जो कांस्टेबल और ड्राइवरों के अटैचमेंट ऑर्डर जारी किए थे, अब उनका क्या हुआ मुझे पता नहीं है, चूंकि अब उस पद से रिटायर हो गया हूं, इसलिए मैंने जो आदेश जारी किए थे, वो न्यायोचित थे या नहीं, इस बारे में कुछ भी कहना ठीक नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn